Süüdistuse järgi rahuldas Vello Kütt 2003.-2004. aastal alaealiste kannatanute suhtes sugulist kirge ja vägistas neid, kasutades ära kannatanute seisundit, milles nad ei olnud võimelised vastupanu osutama. Kütile esitatud seksuaalkuritegude süüdistustes on neli kannatanut ning nende vanus süüdistuses kirjeldatud tegude toimepanemise ajal oli 12-13 aastat. Lisaks süüdistatakse Kütti  alaealiste kallutamises alkoholi tarvitamisele ja lapse ülalpidamise kohustuse rikkumises.